**KAPOSVÁR MEGYEI JOGÚ VÁROS**

**POLGÁRMESTERE**

1. változat

**ELŐTERJESZTÉS**

**a TOP-6.8.2-15 „Helyi foglalkoztatási együttműködések a megyei jogú város területén és a várostérségben” című pályázathoz szükséges konzorciumi megállapodásról**

A Terület- és Településfejlesztési Operatív Program keretében megjelent TOP-6.8.2-15 azonosító számú, „Helyi foglalkoztatási együttműködések a megyei jogú város területén és várostérségében” című konstrukció keretében, összhangban a város Integrált Területi Programjával, Kaposvár Megyei Jogú Város Önkormányzata 600 millió forintos támogatási kérelmet nyújthat be 100 %-os támogatási intenzitás mellett annak érdekében, hogy a foglalkoztatást növelje, és a gazdaságot fejlessze Kaposváron. A pályázat benyújtásának határideje 2016. március 17.

A felhívás legfőbb célja a megyei jogú városi foglalkoztatási együttműködések (paktumok), képzési és foglalkoztatási programok támogatása. Ennek révén cél a helyi foglalkoztatási együttműködések eredményességének, hatékonyságának növelése, továbbá a foglalkoztatás helyi szintű akciótervek megvalósításával való bővítése, az álláskeresők munkához juttatása.

A támogatási kérelmet az állami foglalkoztatási szervként eljáró Somogy Megyei Kormányhivatallal konzorciumban lehetséges benyújtani, hiszen a projekt tartalmát képező tevékenységek szakmailag ide tartoznak. Erre tekintettel a Somogy Megyei Kormányhivatalt megkerestük, melyre reagálva jelezték, hogy az együttműködést vállalják. Jelenleg a pályázati dokumentációhoz kapcsolódóan a mellékelt „Konzorciumi együttműködési megállapodás támogatási kérelem benyújtásához” minta dokumentum érhető el, a végleges dokumentum a Miniszterelnökség tájékoztatása alapján hamarosan várható. A projektben a konzorcium vezető Kaposvár Megyei Jogú Város Önkormányzata, míg a Somogy Megyei Kormányhivatal konzorciumi partner.

A projekt részletes költségeinek kidolgozása folyamatban van, a támogatási szerződés megkötését követően pedig elkészül egy részletes konzorciumi megállapodás, amely tartalmazza a tagok költségvetését és feladatait is.

Kérem a Tisztelt Közgyűlést, hogy a pályázat határidőben történő benyújtása érdekében a pályázat benyújtásához szükséges, továbbá a pályázat elnyerését követően kötendő részletes konzorciumi megállapodás aláírására, az esetleges módosítások elvégzésére utólagos beszámolási kötelezettséggel hatalmazzon fel.

**Kaposvár, 2016. február 2.**

**Szita Károly**

**polgármester**

**HATÁROZATI JAVASLAT:**

Kaposvár Megyei Jogú Város Közgyűlése megtárgyalta a TOP-6.8.2-15 „Helyi foglalkoztatási együttműködések a megyei jogú város területén és a várostérségben” című pályázathoz szükséges konzorciumi megállapodásról szóló előterjesztést, és úgy határozott, hogy felhatalmazza a Polgármestert a pályázat benyújtásához szükséges továbbá a pályázat elnyerését követően kötendő részletes Konzorciumi megállapodás aláírására, és az esetleges módosítások elvégzésére utólagos beszámolási kötelezettséggel.

Felelős: Szita Károly Polgármester

Közreműködik: Szirják Imréné igazgató

Molnár György igazgató

Határidő: 2016. március 17.